IBM bosh direktori o‘zgarishi ma'lum qilindi

Kompaniya bosh direktor Jinni Rometti iste'foga chiqishini, uning o‘rnini kompaniyaning bulutli va kognitiv dasturiy ta'minot bo‘yicha katta vitse-prezidenti Arvind Krishna egallashini ma'lum qildi. 
Krishna bosh direktor lavozimini 5 apreldan boshlab egallaydi. Shu bilan birga, kompaniya direktorlar kengashi raisi Jyeyms Uaytxerst bo‘lishi ma'lum qilingan.

        

Rometti IBM’ga 2012 yildan rahbarlik qilib kelgan, u kompaniyada 1991 yildan faoliyat yuritib keladi. 
Oxirgi yillarda IBM bulutli texnologiyalar bilan bog‘liq bir nechta kompaniyalarni sotib olgan bo‘lsa-da, hozirda kompaniya aksiyalari Rometti bosh direktor bo‘lgunga qadar turgan narxidan 25 foiz arzonroq turadi.